**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.08.2022, ora 08:00 – 27.08.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 27.08.2022, ora 07:00**

**RÂURI**

**Debitele au fost, în general, în scădere**, exceptând râurile din bazinele hidrografice: Vedea, Bârlad, bazinele inferioare ale Argeșului și Ialomiței, afluenții Prutului și pe cele din Dobrogea unde au fost staționare și cursul inferior al Siretului unde au fost în creștere prin propagare.

Debitele se situează în general la valori sub mediile multianuale lunare, cu coeficienţi moduli cuprinşi între 30-80% din normalele lunare, mai mari, în jurul și peste normalele lunare pe Uz, Milcov, Rm. Sărat, bazinul superior al Ialomiței şi mai mici (sub 30% din mediile multianuale lunare) pe cursul superior al Siretului și pe râurile din bazinele Bârladului și Jijiei.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, în scădere**, exceptând râurile din bazinele hidrografice: Crasna, Barcău, Bârzava, Caraș, Nera, Cerna, Vedea, Bârlad, bazinele inferioare ale Argeșului și Ialomiței, afluenții Prutului și pe cele din Dobrogea unde vor fi staționare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 26.08.2022 – 27.08.2022 a fost în creştere, având valoarea de 2250 m3/s**, sub media multianuală a lunii august (4300 m3/s).

În aval de Porţile de Fier debitele au fost în creștere.

**Debitul la intrarea în țară (secțiunea Baziaș) va fi în creştere (2500 m3/s).**

În aval de Porțile de Fier debitele vor fi în creştere.

**2.** **Situaţia meteorologică în intervalul 26.08.2022, ora 09:00 –27.08.2022, ora 06:00**

**Administraţia Naţională de Meteorologie** (A.N.M.) a emis la data de 26.08.2022, la ora 10:00, **Atenţionarea Meteorologică nr. 106**, conform căreia:

**- COD GALBEN:** „*Vineri, sâmbătă și duminică (26, 27, 28 august) valul de căldură va persista în cea mai mare parte a țării. Pe arii restrânse în zonele de câmpie va fi caniculă, disconfortul termic ridicat, iar indicele temperatură-umezeală (ITU) va atinge pragul critic de 80 de unități. Temperaturile maxime se vor situa între 32 și 36 de grade. Notă: luni și marți (29 și 30 august) valul de căldură se va restrânge spre regiunile estice și sud-estice, iar instabilitatea atmosferică se va accentua treptat începând din vestul țării.”*

Această **Atenţionare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ARAD, ARGEŞ, BACĂU, BIHOR, BRĂILA, BUZĂU, CARAŞ-SEVERIN, CĂLARAŞI, CONSTANŢA, DÂMBOVIŢA, DOLJ, GALAŢI, GIURGIU, GORJ, IALOMIŢA, IAŞI, ILFOV, MARAMUREŞ, MEHEDINŢI, OLT, PRAHOVA, SĂLAJ, SATU MARE, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (30 prefecturi) – COD GALBEN.*

**ÎN ŢARĂ**

Vremea a fost călduroasă în cea mai mare parte a țării, pe spații mici caniculară în sud, iar disconfortul termic a fost ridicat; indicele temperatură-umezeală (ITU) a atins pragul critic de 80 de unități, pe arii restrânse în Banat și cu totul izolat în Oltenia și Muntenia. În regiunile sud-estice au fost înnorări mai persistente, iar în orele dimineții și ale serii, pe arii restrânse ploi slabe de scurtă durată. În restul teritoriului, cerul a fost variabil după-amiaza, cu înnorări temporar accentuate, averse și descărcări electrice în extremitatea de sud-vest. Vântul a suflat slab şi moderat, cu ușoare intensificări în sudul Moldovei și în estul și nord-estul Munteniei. Temperaturile maxime s-au încadrat între 26 de grade la Întorsura Buzăului şi 35 de grade la Videle, Titu, București-Băneasa și București-Filaret. La ora 06.00, temperatura aerului avea valori cuprinse între 9 grade la Toplița și Miercurea Ciuc și 25 de grade la Dumbrăvița de Codru.

***Observaţie:*** *de ieri dimineață, de la ora 06.00, au fost în vigoare 4 atenționări cod galben pentru fenomene meteorologice periculoase imediate, câte 2 emise de SRPV Craiova, respectiv SRPV Timișoara.*

**LA BUCUREŞTI**

Vremea a fost călduroasă, caniculară după-amiază, astfel că temperatura maximă a fost de 34 de grade la Afumați şi 35 de grade la Filaret şi Băneasa. Cerul a fost variabil, iar vântul a suflat slab și moderat. La ora 06.00 se înregistrau 17 grade la stația meteo Băneasa și 21 de grade la Afumați și Filaret.

**3. Prognoza meteorologică în intervalul 27.08.2022, ora 09:00 –28.08.2022, ora 09:00**

**ÎN ŢARĂ**

Valul de căldură va persista în cea mai mare parte a țării. Pe arii restrânse, la câmpie, va fi caniculă, disconfortul termic ridicat, iar indicele temperatură-umezeală (ITU) va atinge pragul critic de 80 de unităţi. Cerul va fi variabil pe parcursul zilei, când izolat vor fi averse slabe, trecător însoțite de descărcări electrice, cu precădere în zona de munte. Seara și noaptea, cerul va deveni mai mult senin. Vântul va sufla slab până la moderat. Temperaturile maxime se vor încadra între 28 și 35 de grade, iar cele minime vor fi cuprinse, în general, între 11 și 21 de grade, cu cele mai scăzute valori în depresiunile din estul Transilvaniei, unde vor fi condiţii de ceaţă.

**LA BUCUREŞTI**

Valul de căldură va persista, disconfortul termic va fi ridicat, iar indicele temperatură umezeală (ITU) va atinge pragul critic de 80 de unități. Cerul va fi variabil, mai mult senin noaptea, iar vântul va sufla în general slab. Temperatura maximă va fi de 34...35 de grade, iar cea minimă de 17...19 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Dobrogea-Litoral***

Se aplică prevederile din „Planul de restricții și folosire a apei în perioade deficitare” astfel:

- treapta I-a pentru S.N. NUCLEARELECTRICA S.A. (jud. Constanța).

- treapta a III-a pentru: Sarme si Cabluri SA, ANIF SH Harsova, ANIF - Am. Topalu, ANIF - SH Seimeni, CN ACN SA Agigea, RAJA SA Constanta, ANIF - SH Cochirleni – Rasova, Danubiu Elite, Aquarome Elite, OUAI Ostrov-Babusa, OUAI Ostrov-Regie (jud Constanța); S.A.A.C. Daeni, SC TUMULT GRUP SRL, SC BALTA STAR SRL, A.N.I.F. Tulcea - Am. Ostrov, A.N.I.F. Tulcea - Am.Dăeni Ostrov-Peceneaga, SC FRAHER DISTRIBUTION SRL, CORCEA LOREDANA I.I., CORCEA VIOLETA I.I, SC RAI VERDE SRL, S.C. Piscicola Macin (Am. Turcoaia), A.N.I.F. Tulcea - Am. Peceneaga -Turcoaia – Macin, A.N.I.F. Tulcea - Am. 23 August – Măcin, Măcin, Comuna Smardan, A.N.I.F. Tulcea - Am. 23 August – Isaccea, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, ANIF Tulcea Sist. Isaccea, Primăria Pardina, SC Anglo Rom (irigații Stipoc-Chilia Veche), SC Delta Rom Agriculture SRL (irigații Tatanir-Chilia Veche), SC Aquaprest Chilia Veche, SC Jip Est, SC Eldorado SRL, SC Selpop Fish, SC Piscicola Sofia&Gabriel EU, SC Gelmin (jud. Tulcea).

***Administraţia Bazinală de Apă Ialomiţa-Buzău***

Pentru sector 4, secţiunea Brăila, se menţine treapta III de restricţii pentru folosința irigații. Pentru sector 5.1 Vadu Oii (P.H. Gropeni) rămâne în vigoare faza de atenţionare/avertizare pentru folosințele irigații, piscicultură, agrozootehnie și populație. Pentru sectorul 6.1 Chiciu-Vadu Oii, Dunăre și Brațul Borcea, secțiunea Călărași și secțiunea Fetești, se menține treapta III de restricții instituită pentru folosințele irigații, industrie.

***Administraţia Bazinală de Apă Siret***

Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindeşti (pr. Horait jud. Suceava) şi treapta a III-a pentru SPAAC Pătrăuţi (pr. Ciricau-jud. Suceava).

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea temporară a debitelor cu 50% la sursa r. Miletin – ac.Halceni corespunzător volumului aferent treptei a III-a de restricţii;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă - treapta I, începând cu data de 12.08.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

Judeţul Galaţi

Se menţine aplicarea Planului de restricţii în alimentarea cu apă - treapta III pentru:

- C.J. Galaţi - Serviciul Public Judeţean de Administrare a dom. public şi privat-Balta Zatun;

- Şantierul Naval DAMEN S.A. Galaţi;

- A.N.I.F. – Filiala Teritorială de Îmbunătăţiri Funciare Galaţi - S.P.A. Dunăre;

- LIBERTY GALAŢI S.A;

- P.F. Ciomaga Viorel – piscicultură.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 25.08.2022 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-1, B-2, B-3, B-4, B-5, B-6, B-7, B-8, B-9, B-10, B-11, B-12, B-13, B-14, B-24, B-26, B-27, B-28, B-30, IS-2, IS-4, IS-5, CL-3, TR-5**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Agenţia pentru Protecţia Mediului Timiş*** informează despre producerea, în data de 24.08.2022, la ora 10:45, unei poluări accidentale a aerului cu o cantitate de aproximativ 3000 mc de gaze, în zona localităţii Nerău, judeţul Timiş, din cauza unei avarii la colectorul de distribuţie gaze LTS Calacea – Sânnicolau Mare, care aparţine operatorului Expert Petroleum. S-a izolat tronsonul de colector avariat şi s-a remediat prin montarea unei şarniere.

1. **În domeniul solului şi vegetaţiei**

***Agenţia pentru Protecţia Mediului Timiş*** informează despre producerea, în data de 25.08.2022, la ora 08:15, unei poluări accidentale a solului cu 5 litri de ţiţei şi 30 litri de apă sărată, în zona localităţii Satchinez, judeţul Timiş, din cauza unei avarii la conducta de pompare Parc 2 Variaş – Depozit Satchinez, ce aparţine operatorului Expert Petroleum. A fost afectată o suprafaţă de aproximativ 4 mp. S-a izolat conducta şi s-au luat măsuri pentru remedierea avariei şi curăţarea zonei afectate.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 25.08.2022-26.08.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

**DIRECȚIA COMUNICARE**